Federico Chiesa

Federico Chiesa (gebore 25 Oktober 1997) is ’n Italiaanse professionele sokkerspeler wat as aanvaller en vleuelspeler speel vir die Premierliga-klub Liverpool en die Italiaanse nasionale span.

As seun van die voormalige professionele sokkerspeler Enrico Chiesa het hy deur Fiorentina se jeugakademie ontwikkel en in 2016 sy eerstespan-debuut gemaak. Hy het vier jaar by die klub gebly en 34 doele in 153 wedstryde in alle kompetisies aangeteken. Chiesa het in die seisoen 2020/21 na Juventus oorgegaan, waar hy die Coppa Italia en Supercoppa Italiana in sy eerste seisoen gewen het. Hy het nog ’n Coppa Italia in 2024 gewen, waarna hy deur die Engelse klub Liverpool aangeteken is, waar hy die Premierliga-titel in sy eerste seisoen gewen het.

Op internasionale vlak het Chiesa in Maart 2018 sy senior debuut vir Italië gemaak. Hy het ’n sleutelrol gespeel in Italië se oorwinning by die Europese Kampioenskap in 2021 en is in die Span van die Toernooi ingesluit.

 Klubloopbaan 

 Fiorentina 

Chiesa het sy jeugloopbaan by Settignanese in Settignano, naby Florence, begin, waar hy onder oud-Fiorentina-speler Kurt Hamrin geoefen het. Hy het in 2007 by I Viola aangesluit en in 2016 sy eerstespan-debuut gemaak. Oor vier seisoene het hy 34 doele in 153 wedstryde aangeteken en ’n sleutelspeler vir die klub geword.

 Juventus 

In Oktober 2020 het Chiesa by Juventus aangesluit. Hy het in sy eerste seisoen die Coppa Italia en Supercoppa Italiana gewen en belangrike doele in die UEFA Champions League aangeteken. In 2022 het hy ’n ernstige kniebesering opgedoen, maar daarna sterk teruggekeer en in die 2023/24-seisoen nege doele in Serie A aangeteken.

 Liverpool 

Chiesa het in Augustus 2024 na Liverpool verhuis. Hy het in sy eerste seisoen in Engeland beperkte speeltyd gekry, maar was steeds deel van die span was wat die Premierliga gewen het. In die 2025/26-seisoen het hy sy eerste Premierliga-doel teen Bournemouth aangeteken en is later as Liverpool se Speler van die Maand vir September aangewys.

 Internasionale loopbaan 

Chiesa is in 2015 vir Italië se o/19-span gekies en het later vir die o/20- en o/21-spanne gespeel. Hy het in 2017 sy o/21-debuut gemaak teen Pole en is vir die 2017 en 2019 UEFA Onder-21-Europese Kampioenskappe ingesluit, waar hy drie doele in die 2019-toernooi aangeteken het.

Hy het in Mei 2017 sy eerste wedstryd vir Italië se senior span in ’n onamptelike vriendskaplike wedstryd teen San Marino gespeel en in Maart 2018 sy amptelike debuut gemaak teen Argentinië. Sy eerste doel vir Italië het op 18 November 2019 in ’n 9–1-oorwinning teen Armenië gekom.

Chiesa was deel van Italië se wenner-span by die Europese Kampioenskap in 2021 (Euro 2020), waar hy twee belangrike doele aangeteken en twee keer as Speler van die Wedstryd aangewys is, asook in die Span van die Toernooi opgeneem is. Hy het ook aan die 2021 UEFA Nations League-eindrondes en Euro 2024 deelgeneem. In 2025 is hy, in oorleg met afrigter Gennaro Gattuso, nie vir die Wêreldbeker-kwalifiseringswedstryde gekies nie.

 Verwysings 

Kategorie:Italiaanse sokkerspelers
Kategorie:Geboortes in 1997
Kategorie:Lewende mense